Usamos cookies propies y de terceros p'ameyorar la to esperiencia y los nuesos servicios analizando'l restolar nel nuesu sitiu web. Si sigues, considérase que das laude pal so usu. Pues consiguir más información na nuesa Política de Cookies
#000001
agradecimientu+visita+llibretina+cesta de productos ecolóxicos de la nuestra güerta
#000011
agradecimientu+visita+llibretina+espicha+cesta de productos ecolóxicos de la güerta
#000012
Somos un proyectu de güerta ecolóxica familiar; queremos contribuir al mantenimientu del mundu rural, a revitalizar el campu; buscamos una forma de vida sostenible.
#000016
Amosar la llista de necesidaes
#000017
Depués de 6 años nuna cooperativa agroecolóxica y formar una familia, cola llegada de la nuestra fía Dulia va casi 3 años, decidimos dar el saltu y mercamos una finca nel llugar de Monga (conceyu Nava) a finales del 2020 pa entamar un proyectu propiu de güerta ecolóxica de temporada y diversificada, qu'aprovecha les canales cortes de comercialización col envís d'humanizar les relaciones productora-consumidora.
Na primavera del 2021, la finca na que 40 años atrás coesistíen lúpulu y tabacu, volvía ver cómo de la so tierra medraben otres plantes y frutos. La Güerta Monga compónse de 1.200 m2 cubiertos repartíos en 4 ivernaderos de los que nesti branu yá coyimos los primeros tomates, pimientos o berenxenes y d'otros 6000m2 albentestate nos que punxemos coles, puerros, calabacinos... La superficie restante vien siendo mantenida por otres compañeres nueves nesta aventura: media docena d'oveyes xaldes, una yegua y dos burrines son les encargaes de les xeres de desbroce y abonáu.
Pero amás de la finca principal, La Güerta Monga ta formada por otres dos finques: La Vallina nel llugar de Sienra (conceyu Nava) que va tar dedicada a frutales y Socabanas nel llugar de Cabanas (conceyu Tinéu) na que tenemos el patateru, el cebolleru, 100 nozales y 40 pumares de mesa.
Creemos na venta directa ensin intermediarios como la primer midida pa dignificar la nuestra profesión, amás que nos presta pola vida pone-y cara a les persones que-y dan aire a esti proyectu. Tenemos dos víes de venta: nel mercáu de La Pola (Siero) tolos martes y la venta na finca.
Valoramos la venta en places municipales como una apuesta política que ye necesaria pa dar visibilización al campesináu y la necesidá d'ocupar los espacios públicos qu'a poquiñinos van arramplándonos. Y d'otra manera, préstanos tener un día de "puertes abiertes" nel que la xente venga a mercar la nuestra verdura, visitar la finca, preguntar y compartir. Ye por ello que necesitamos un espaciu nel que recibivos pero tamién nel qu'almacenar la producción o nel qu'abellugar la ferramienta y maquinaria.
#000018
Asina ye que l'oxetivu d'esta campaña ye la financiación de la primer fase pa la construcción d'una nave enerxéticamente autosuficiente que nos facilite'l trabayu, favoreza la conservación de la nuestra producción d'una manera sostenible y respetuosa col mediu ambiente, amás de poder facer los tresformaos que pretendemos.
#000022
Motivación y a quién va dirigido el proyecto
#000023
Paula, estudió maxisteriu por Música pa depués especializase en Llingua Asturiana. Trabayó de maestra d'asturianu cuatro años hasta qu'entamó na cooperativa agroecolóxica d'El Nocéu nel 2015 de la que formó parte hasta la so disolución. Tamién ye panderetera participando nos proyectos "Herbamora" y "Nun tamos toes".
Xosé Antón, ye llicenciáu en Química Orgánica pola Universidá d'Uviéu con "Máster en Xestión Medio Ambiental". Formó parte de la cooperativa d'El Nocéu dende'l so iniciu hasta'l so fin.
Los dos participaron en movimientos sociales en defensa de los derechos llingüísticos n'Asturies y son coofundadores del "Mercáu Social de Nava" y del "CSA L'Apiaderu".
Dulia ye'l motor que fai que too esto sía una realidá.
#000025
Los nuestros valores tán ligaos a la economía social y solidaria: respetu al mediu ambiente, responsabilidá social, vínculu col territoriu y el desarrollu local, etc. Ye por ello que producimos alimentos ecolóxicos y, en dellos casos, mantenemos les semientes autóctones tradicionales. A la vez, vendemos les verdures de forma directa lo que favorez por igual a quien produz, nesti casu nosotres, y a quien consume.
Per otra parte, la nuestra idea ye que la nave furrule con enerxíes renovables. Pa ello, queremos poner plaques fotovoltaiques y llegar a ser autónomes enerxéticamente.
Amás, tamién queremos facer actividaes vinculaes cola educación ambiental (visites guiaes, tanto a particulares como a escueles y diverses organizaciones).
#000026
Energía asequible y no contaminante
Garantizar el acceso a una energía asequible, segura, sostenible y moderna para todos
Garantizar modalidades de consumo y producción sostenibles
Gestionar sosteniblemente los bosques, luchar contra la desertificación, detener e invertir la degradación de las tierras y detener la pérdida de biodiversidad
#000027
Energía asequible y no contaminante
#000028
Garantizar el acceso a una energía asequible, segura, sostenible y moderna para todos
#000029
Garantizar modalidades de consumo y producción sostenibles
#000030
Gestionar sosteniblemente los bosques, luchar contra la desertificación, detener e invertir la degradación de las tierras y detener la pérdida de biodiversidad
#000031